

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 27.augustā Nr. 360

 (protokols Nr. 14, 13.p)

**Par līdzfinansējumu grāmatas izdošanai**

Priekuļu novada dome izskata *Vārds Uzvārds* (tekstā – Iesniedzēja) iesniegumu (29.07.2020. Reģ.Nr. 3.1-5.2/2020-3072) ar lūgumu sniegt finansiālu atbalstu grāmatas “Zosāda” izdošanai.

Iesniegumā norādīts, ka autorei šobrīd noris darbs pie otrā romāna “Zosāda” izdošanas, kura provizoriskais iespiešanas datums ir paredzēts 2020.gada 14.septembris. Popularizējot savas grāmatas, viņa popularizē arī savu dzimto novadu – Priekuļus, kā arī plāno šajā pašvaldībā aktīvi iesaistīties dažādos kultūras dzīvi veicinošos pasākumos.

Ar grāmatas izdošanu apzinātās izmaksas Grāmatas maketēšanas aptuvenās izmaksas ir EUR 2450.

Likuma „Par pašvaldībām” 12.pants nosaka, ka pašvaldība attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī, ja šāda darbība nav aizliegta ar likumu, savukārt, likuma 14.panta otrās daļas 5.punkts nosaka, ka pašvaldībām ir pienākums atbilstoši apstiprinātajam pašvaldības budžetam racionāli un lietderīgi izlietot pašvaldības finanšu līdzekļus.

Ņemot vērā iepriekš minēto un pamatojoties 2020. gada 20. augusta Izglītības, kultūras un sporta komitejas (protokols Nr. 8, p. 5) atzinumu par lēmumu un Finanšu komitejas 2020.gada 24.augusta atzinumu par lēmumu (protokols Nr. 9, p. 13) atklāti balsojot: PAR - 11 (Elīna Stapulone, Aivars Tīdemanis, Aivars Kalnietis, Juris Sukaruks, Arnis Melbārdis, Jānis Ročāns, Baiba Karlsberga, Normunds Kažoks, Māris Baltiņš, Elīna Krieviņa, Ināra Roce), PRET – nav, ATTURAS – nav, Priekuļu novada dome **nolemj**:

1. Sniegt finansiālu atbalstu *Vārds Uzvārds* grāmatas “Zosāda” izdošanai EUR 200.00 apmērā no līdzekļiem neparedzētiem izdevumiem.
2. Lēmumu nosūtīt Iesniedzējai.
3. Lēmuma izpildes kontrole finanšu jautājumos Finanšu un grāmatvedības nodaļai (vadītāja I.Rumba).
4. Atbildīgais par lēmuma izpildi izpilddirektors F. Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone